Elio de Angelis (Róma, 1958. március 26. – Marseille, 1986. május 15.) olasz autóversenyző, Formula–1-es pilóta volt. A sportág utolsó gentlemanjének tartott, versenytársai körében rendkívül népszerű De Angelis óta három pilóta halt meg Formula–1-es autóban elszenvedett balesetben, Roland Ratzenberger és Ayrton Senna 1994-ben, a San Marinó-i nagydíjon hunyt el, Jules Bianchi pedig a 2014-es japán nagydíjon elszenvedett balesete után kilenc hónappal. Az első három pilóta tragédiája nagyfokú biztonsági fejlesztéseket vont maga után, és nagyrészt az ő tragédiájuk következtében vált a Formula–1 az egyik legbiztonságosabb sportággá.